Číslo zmluvy objednávateľa:                                                         Číslo zmluvy zhotoviteľa:

Zmluva o  DIELO
uzatvorená  podľa § 536 a nasl.  zákona č. 513/1991 Zb. Obchodného zákonníka
(ďalej len „zmluva“)

Zmluvné strany

1.	Objednávateľ: 
Názov: 	Mesto Košice 
Štatutárny orgán:	MUDr. Richard Raši, PhD., MPH,  primátor 
Sídlo:	Trieda SNP 48/A, 040 11 Košice 
IČO:	00691135
DIČ:	2021186904
Bankové spojenie:	Prima banka Slovensko, a.s.
Číslo účtu (IBAN):	SK03 5600 0000 0004 4248 6001        
	(ďalej len „Objednávateľ“) 
	a	
2.	Zhotoviteľ: 
Názov:	
Štatutárny orgán:	
Sídlo:	
IČO: 	
DIČ.:	
IČ DPH:	
Bankové spojenie:	
Číslo účtu (IBAN):	 
(ďalej len „Zhotoviteľ“)

ďalej spoločne aj „Zmluvné strany“ sa dohodli na zmluve v nasledovnom znení:

Preambula

		Zmluva sa uzatvára na zabezpečenie podmienok stanovených právoplatným rozhodnutím Obce Bidovce č. 18/2007-Bi, ÚRaSP01376/2006 zo dňa 18.01.2007, na základe schválenej PD – Súhrnnej technickej správy z realizačného projektu vypracovaného v termíne 05/2006, na základe aplikovateľných ukazovateľov Prílohy č. 24 vyhlášky MŽP SR č. 310/2013 Z. z., ktorou sa vykonávajú niektoré ustanovenia zákona o odpadoch (ďalej aj ako vykonávacia vyhláška) a na základe stanoviska Obvodného úradu ŽP, odboru štátnej správy starostlivosti o ŽP (ObÚŽP) č. ŠSOH 2013/2313-2 zo dňa 23.09.2013 k zrealizovanému projektu „Uzatvorenie a rekultivácia skládky odpadov Myslava“.
		Zmluva je výsledkom verejného obstarávania v zmysle zákona č. 25/2006 Z. z. v znení neskorších predpisov postupom určeným pre zákazku s nízkou hodnotou v zmysle smernice verejného obstarávateľa č. 33/2013 v znení dodatku č. 1/2014.

Článok I
Predmet zmluvy

1.	Predmetom zmluvy je záväzok Zhotoviteľa vykonať pre Objednávateľa  dielo pod názvom : „Topografia  sadania úrovne telesa uzatvorenej a zrekultivovanej skládky TKO Košice - Myslava“ v rozsahu podľa zmluvy a záväzok Objednávateľa zaplatiť Zhotoviteľovi za dielo dohodnutú  cenu podľa zmluvy.
2.	Zhotoviteľ vykoná dielo v rozsahu:
-	vytvorenie geodetických pozorovacích bodov s trvalou stabilizáciou   
-	prvotné meranie  s viac násobným kontrolným meraním na vylúčenie chýb
-	polohopisné a výškopisné zameranie terénu skládky a zameranie úrovne sadania telesa (usadzovacie vlastnosti úrovne skládky) na preukázanie stability telesa a horného tesniaceho systému –  1  x ročne počas 5 rokov (od 2014 – 2018), pričom meranie v roku 2014 bude tzv. „nultý“ stav. 
3.	Zhotoviteľ dodá dielo v:
3.1 Tlačenej forme:
a)	textová časť  geodetickej správy z merania vo formáte A4, pričom  z výsledku merania od roku 2015 musí byť zrejmé, či je/nie je  preukázaná stabilita telesa skládky a horného tesniaceho systému, 
b)	grafická časť polohopisného a výškopisného zamerania terénu skládky s farebne odlíšeným tzv. „nultým“ stavom za rok 2014 a stavom overeným meraním v rokoch 2015 – 2018.  
3.2 Elektronickej forme:
-	  textová časť a grafická časť vytvorené v programe pdf. 
4.	Dielo bude doručené na adresu Objednávateľa, a to vždy raz ročne v období rokov 2014 až 2018 najneskôr vždy ku 30.11. príslušného roka. 

Článok II
Čas plnenia a práva a povinnosti zmluvných strán

1.	Objednávateľ je povinný bez zbytočného odkladu informovať zhotoviteľa o skutočnostiach, ktoré majú rozhodujúci význam pre zhotovenie diela a ďalšie trvanie tejto zmluvy. 
2.	Objednávateľ je povinný ku dňu účinnosti tejto zmluvy poskytnúť Zhotoviteľovi v  tlačenej forme   stanovisko ObÚ ŽP č. ŠSOH 2013/2313-2 zo dňa 23.09.2013 k návrhu monitoringu a topografie ukončenej stavby „Uzatvorenie a rekultivácia starej environmentálnej záťaže skládky TKO Košice – Myslava“.
3.	Objednávateľ je povinný ku dňu účinnosti tejto zmluvy poskytnúť  Zhotoviteľovi „Geodetickú dokumentáciu skutočného vyhotovenia stavby pre uzavretie a rekultiváciu starej environmentálnej   záťaže skládky  tuhého odpadu Košice – Myslava“ vypracované oprávnenou osobou na geodetické a kartografické práce (po odovzdaní stavby s dátumom vystavenia zamerania ku dňa 08.10.2013). Výkresová časť bude poskytnutá k nahliadnutiu a elektronická časť bude poskytnutá v kópii na nosiči dát (CD). 
4.	Zhotoviteľ je povinný zrealizovať dielo v zmysle tejto zmluvy  v mesiacoch september – október,  pričom z výsledku merania (okrem tzv. „nultého“ stavu v roku 2014) musí byť zrejmé, či je/nie je preukázaná stabilita telesa skládky a horného tesniaceho systému.

Článok III
Cena a platobné podmienky 

1.	Cena diela bola stanovená v zmysle zákona č. 18/1996 Z. z. o cenách v znení neskorších predpisov  podľa výsledku verejného obstarávania: vo výške  ................€ bez DPH a je konečná.
2.	DPH bude fakturovaná podľa platných právnych predpisov v čase vystavenia faktúry Zhotoviteľom.
3.	Zmluvné strany sa dohodli na tom, že cena diela bude uhradená po odovzdaní  diela  v zmysle článku I, bod 2. a 3. na základe faktúry, ktorú doručí  Zhotoviteľ vždy do 10 dní od dodania príslušnej časti diela.  Cena bez DPH za jednotlivé  časti je dohodnutá nasledovne: 
3.1	 za vytvorenie geodetických pozorovacích bodov s trvalou stabilizáciou v prvom roku merania a  po odovzdaní topografie za rok 2014  (vo výške cca 42 %   z celkovej hodnoty zákazky bez DPH), a to v hodnote ............... €
3.2	 po odovzdaní topografie za rok 2015  (vo výške cca 14,50 %   z celkovej hodnoty zákazky bez DPH), a to v hodnote ............... €
3.3	 po odovzdaní topografie za rok 2016 (vo výške cca 14,50 %   z celkovej hodnoty zákazky bez DPH), a to v hodnote ............... €
3.4	 po odovzdaní topografie za rok 2017 (vo výške cca 14,50 %   z celkovej hodnoty zákazky bez DPH), a to v hodnote ............... €
3.5	 po odovzdaní topografie za rok 2018 (vo výške cca 14,50 %   z celkovej hodnoty zákazky bez DPH), a to v hodnote ............... €.
4.	Zmluvné strany sa dohodli na tom, že cena diela bude uhradená po splnení podmienok realizácie topografie v tlačenej a elektronickej forme podľa článku II. bodu 4.
5.	Lehota splatnosti faktúr je 30 dní odo dňa doručenia faktúr Objednávateľovi.

Článok IV
Podmienky zhotovenia a dodania diela

1.	Zhotoviteľ  je povinný pri vyhotovovaní diela postupovať s odbornou starostlivosťou.
2.	Zhotoviteľ je povinný dielo zhotoviť vo vlastnom mene a na svoje nebezpečenstvo.
3.	Pri zhotovovaní diela je Zhotoviteľ povinný postupovať podľa pokynov Objednávateľa, v súlade Obchodným zákonníkom č. 513/1991 Zb. a ďalších všeobecne záväzných právnych  predpisov  a ustanovení tejto zmluvy, v súlade s východiskovými podkladmi  a predloženými pripomienkami.
4.	Zhotoviteľ je povinný bez zbytočného odkladu upozorniť Objednávateľa na nevhodnú povahu alebo vady vecí, podkladov alebo pokynov, poškodenie odberných miest, daných mu Objednávateľom na vyhotovenie diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
5.	Ak Zhotoviteľ zistí skryté prekážky, ktoré mu bránia zhotoviť dielo riadne a včas, je povinný to oznámiť Objednávateľovi a po vzájomnej dohode, formou obojstranne podpísaného písomného dodatku k tejto zmluve, riešiť ďalší postup pri zhotovovaní diela.
6.	Dielo je Zhotoviteľ povinný dodať Objednávateľovi v tlačenej forme – textová časť (3 x paré) a textovo-grafická časť (3 x paré). Textová a grafická časť bude vyhotovená vo formáte pdf. 
7.	Objednávateľ a Zhotoviteľ sú povinní pri odovzdaní a prevzatí diela v zmysle Zmluvy spísať o tomto odovzdávajúci a preberajúci protokol.
8.	Vlastníctvo k dielu prechádza na Objednávateľa dňom zaplatenia ceny diela podľa článku III  bod 3.1 až 3.5.

Článok V
 Zmluvné sankcie  

1.	Ak Zhotoviteľ poruší svoju povinnosť vyplývajúcu z tejto zmluvy alebo zo zákona, je povinný nahradiť Objednávateľovi škodu  tým spôsobenú bez ohľadu na povahu okolností, v dôsledku ktorých došlo k porušeniu povinností Zhotoviteľa.
2.	V prípade omeškania s plnením predmetu zmluvy alebo jeho časti Zhotoviteľom oproti dojednaným lehotám v tejto zmluve je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % denne z ceny diela za každý aj začatý deň omeškania.
3.	Objednávateľ je oprávnený vo vzťahu k vyúčtovanej zmluvnej pokute započítať jednostranným úkonom oprávnené splatné i nesplatné pohľadávky Zhotoviteľa voči Objednávateľovi.
4.	Zhotoviteľ je oprávnený požadovať od objednávateľa zmluvnú pokutu vo výške 0,01% z ceny neuhradenej čiastky faktúry za každý aj začatý deň omeškania oprávnenej platby na základe lehoty splatnosti.

Článok VI
Záručná doba a zodpovednosť za vady

1.	Zhotoviteľ zodpovedá za vady, ktoré má výsledok realizácie predmetu zmluvy alebo jeho časti v čase jeho odovzdania Objednávateľovi. V prípade sporu o to, či odovzdávaný výsledok realizácie predmetu zmluvy alebo jeho časti vykazuje chyby a nedorobky, sa má za to, že tomu tak je, a to až do doby, než sa preukáže opak; dôkazné bremeno nesie v takomto prípade Zhotoviteľ.
2.	Ak Objednávateľ zistí, že Zhotoviteľ koná v rozpore s touto zmluvou alebo zákonom, je povinný o tom písomne informovať Zhotoviteľa. Objednávateľ je oprávnený požadovať, aby Zhotoviteľ vzniknuté vady diela odstránil bez zbytočného odkladu.
3.	Zhotoviteľ poskytne na dielo záručnú dobu 24 mesiacov, ktorá začína plynúť dňom prechodu vlastníckeho práva na Objednávateľa podľa čl. IV. bod 8.

Článok VII 
 Ukončenie zmluvného vzťahu

1.	Táto zmluva zaniká: 
a) písomnou výpoveďou ktorejkoľvek zo zmluvných strán,
b) písomnou dohodou oboch zmluvných strán,
c) odstúpením od zmluvy.
2.	Túto zmluvu sú oprávnené vypovedať obidve zmluvné strany, a to aj bez uvedenia dôvodu. Výpovedná lehota je 3 mesiace, a začne plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane. 
3.	Obidve zmluvné strany sú oprávnené ukončiť zmluvu písomnou dohodou k obojstranne dohodnutému a potvrdenému dátumu.
4.	Pokiaľ jedna zo zmluvných strán poruší ustanovenia tejto zmluvy a toto porušenie neodstráni ani do 30 dní po doručení písomnej výzvy od druhej zmluvnej strany, je druhá zmluvná strana oprávnená od zmluvy odstúpiť.
5.	Odstúpením od zmluvy sa táto zrušuje, a to ku dňu doručenia odstúpenia druhej zmluvnej strane.
6.	Odstúpením od zmluvy zanikajú všetky práva a povinnosti zmluvných strán okrem nárokov na 
náhradu škody vzniknutej porušením tejto zmluvy, nárokov na zmluvné alebo zákonné sankcie 
a nárokov vyplývajúcich z ustanovení o zodpovednosti za vadu.

Článok VII
Záverečné ustanovenia

1.	Akékoľvek zmeny alebo doplnenia tejto zmluvy môžu byť vykonané len formou písomného a očíslovaného dodatku k tejto zmluve podpísaného oboma zmluvnými stranami. 
2.	Zmluvné strany sa zaväzujú počas doby trvania záväzkového vzťahu vzniknutého z tejto zmluvy oznamovať si navzájom všetky nové skutočnosti a zmeny dôležité pre tento ich zmluvný vzťah bez zbytočného odkladu.
3.	Táto zmluva je vyhotovená v štyroch rovnopisoch, z ktorých každý má platnosť originálu, pričom Objednávateľ dostane dva rovnopisy a Zhotoviteľ dva rovnopisy.
4.	Táto zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle mesta Košice (www.kosice.sk) 
5.	Zmluvné strany vyhlasujú, že si túto zmluvu prečítali, jej obsahu porozumeli,  že jej obsah zodpovedá ich skutočnej, vážnej a slobodnej vôli,  neuzatvárajú ju v tiesni či za inak nevýhodných podmienok  a na znak svojho súhlasu, byť touto zmluvou viazaní, ju podpisujú.

        V Košiciach dňa ...................

       Za objednávateľa:                                                             Za zhotoviteľa:                

        ......................................................                                      ......................................
        MUDr. Richard Raši, PhD., MPH                                         
                      primátor mesta